Μάρτιν Φρίντεκ

Ο **Μάρτιν Φρίντεκ** (τσεχικά: ** Martin Frýdek**, γεννημένος στις 24 Μαρτίου 1992 στο Χράντετς Κράλοβε της Τσεχοσλοβακίας) είναι Τσέχος επαγγελματίας ποδοσφαιριστής. Ο (συνονόματος) πατέρας του υπήρξε επίσης διεθνής ποδοσφαιριστής.. Ο αδελφός του, **Christián Frýdek**, είναι επίσης ποδοσφαιριστής.
## Ποδοσφαρική καριέρα
Ο Φρίντεκ ξεκίνησε την καριέρα του στις ακαδημίες της Σπάρτα Πράγας. Το καλοκαίρι του 2011 προήχθη στην δεύτερη ομάδα της Σπάρτα και κατά τη χειμερινή διακοπή του πρωταθλήματος της σεζόν 2011/12 κλήθηκε για πρώτη φορά στην πρώτη ομάδα.Πήρε το βάπτισμα του πυρός με την πρώτη ομάδα στις 24 Φεβρουαρίου 2012, στην 18η αγωνιστική, ξεκινώντας στη βασική ενδεκάδα στη νίκη με 0-1 εναντίον της ΦΚ Χράντετς Κράλοβε. Μέχρι το τέλος της σεζόν είχε κάνει δύο εμφανίσεις στο κορυφαίο πρωτάθλημα της Τσεχίας. 

Το καλοκαίρι του 2012, παραχωρήθηκε με τη μορφή ετήσιου δανεισμού στη σλοβακική Σένιτσα (συνολικά 19 συμμετοχές, 15 στο  Πρωτάθλημα Σλοβακίας, 2 στο Κύπελλο Σλοβακίας και 2 στο Γιουρόπα Λιγκ 2012–13) αλλά τον επόμενο χειμώνα η Σπάρτα τον πήρε πίσω και το Γενάρη του 2013 τον παραχώρησε μαζί με τον συμπαίκτη του **David Pavelka** στην Σλόβαν Λίμπερετς, ως έμψυχο αντάλλαγμα για την μεταγραφή του μέσου **Lukáš Vácha** στη Σπάρτα Πράγας, μια μεταγραφή που έφτασε στο ύψος των 15 εκατομμύριων τσεχικών κορώνων..

Με τα χρώματα του συλλόγου της βόρειας Βοημίας κατέγραψε 64 συμμετοχές και 2 γκολ στο πρωτάθλημα Τσεχίας, 12 συμμετοχές  και 3 γκολ στο Κύπελλο Τσεχίας καθώς και 15 συμμετοχές κι ένα τέρμα στις ευρωπαϊκές διοργανώσεις. Πιο συγκεκριμένα σκόραρε στον δεύτερο προκριματικό γύρο του Γιουρόπα Λιγκ 2013–14 στις 18 Ιουλίου 2013, ανοίγοντας το σκορ εναντίον της γηπεδούχου Λετονικής ομάδας Σκόντο Ρίγα.
Επίσης, με τη Σλόβαν Λίμπερετς τη σεζόν 2014/15, κέρδισε το Κύπελλο Τσεχίας. 

Τελικά, επέστρεψε στη Σπάρτα Πράγας τον Ιούλιο του 2015 ως έμψυχο αντάλλαγμα της μεταγραφής του **Jan Sýkora**.
Στη Σπάρτα κατάφερε να μπει στην αρχική ενδεκάδα και βοήθησε την ομάδα να προκριθεί στα προημιτελικά του Γιουρόπα Λιγκ 2015–16. Σκόραρε ένα κρίσιμο γκολ στον εκτός έδρας αγώνα της Σπάρτα κόντρα στην Κράσνονταρ (25  καθώς και στον εναρκτήριο αγώνα της φάσης των 16 του θεσμού εναντίον του Λάτσιο, το οποίο έληξε ισόπαλο 1–1,   περιγράφοντάς το ως "το πιο όμορφο γκολ που έχω πετύχει ποτέ". 
Η σεζόν όμως τελείωσε πρόωρα για τον Φρίντεκ, στην 27η αγωνιστική του τσέχικου πρωταθλήματος, στο γήπεδο της Τεπλίτσε, όταν υπέστη σοβαρή διάσειση μετά από μια σύγκρουση με τον **Martin Fillo** κι έτσι έχασε την ευκαιρία να είναι υποψήφιος για το EURO 2016 στη Γαλλία. 

Μετά το τέλος της σεζόν 2019/20 δεν ανανέωσε το συμβόλαιό του με τη Σπάρτα και τον Οκτώβριο του 2020 μετακόμισε στην ελβετική Λουκέρνη.  Εκεί καθιερώθηκε πλέον ως καθαρόαιμο αριστερό μπακ, και έπαιξε 30 παιχνίδια πρωταθλήματος, στην πρώτη του σεζόν. Πραγματοποίησε την πρώτη του εμφάνιση ως αλλαγή για τον Μάρβιν Σουλτς στο ημίχρονο σε μια ήττα 2–1 εναντίον της Γιανγκ Μπόις στις 25 Οκτωβρίου 2020.
Σκόραρε το πρώτο του γκολ στις 19 Φεβρουαρίου 2023, σε μια εκτός έδρας ισοπαλία 2–2 εναντίον της Σεντ Γκάλεν. 

Στις 24 Μαΐου 2021 κατέκτησε το Κύπελλο Ελβετίας με τη φανέλα της Λουκέρνης, επικρατώντας με 3-1 στον τελικό επί της Σεντ Γκάλεν και τελικά παρέμεινε στη Λουκέρνη μέχρι το καλοκαίρι του 2024 (130 συμμετοχές, 3 γκολ, 17 ασίστ)..

Στις 13 Αυγούστου 2024 υπέγραψε διετές συμβόλαιο συνεργασίας με τον Άρη Θεσσαλονίκης  και 4 ημέρες αργότερα πραγματοποίησε το ντεμπούτο του με την κίτρινη φανέλα στον εκτός έδρας αγώνα με τον Ατρόμητο. 

## Εθνικές ομάδες
Αρχικά αγωνίστηκε με την εθνική ομάδα Κ-20 της Τσεχίας. 
Έπειτα, έλαβε μέρος στο Ευρωπαϊκό Πρωτάθλημα U21 του 2015 που διεξήχθη στην Πράγα , το Όλομουτς και το Ουχέρσκε Χραντίστε.

Τον Οκτώβριο του 2015, έλαβε την πρώτη του κλήση στην Εθνική Ανδρών της Τσεχίας για προκριματικά του UEFA Euro 2016, για τον αγώνα εναντίον της Εθνική Ολλανδίας. 
Πραγματοποίησε το ντεμπούτο του στις 24 Μαρτίου 2016 σε έναν φιλικό αγώνα εναντίον της Εθνική Σκωτίας, που έληξε με ήττα 0–1 για τους Τσέχους. 
Σύμφωνα με τον προπονητή της Εθνικής, τον **Pavel Vrba**, ο Φρίντεκ θα ήταν τουλάχιστον υποψήφιος για το EURO 2016 αν δεν είχε τραυματιστεί στο κεφάλι στο τέλος της σεζόν 2015/16, γεγονός που του στέρησε την ευκαιρία να είναι υποψήφιος για αυτό το τουρνουά. 
Συνολικά κατέγραψε 7 συμμετοχές με την Τσεχική Εθνική Ανδρών.
## Τίτλοι
***Σλόβαν Λίμπερετς**: Κύπελλο Τσεχίας : 2014-15 
***Σπάρτα Πράγας**   : Κύπελλο Τσεχίας : 2019-20 
***Λουκέρνη**        : Κύπελλο Ελβετίας : 2020-21 

## Παραπομπές

## Πηγές
* Προφίλ στο transfermarkt.com
* Προφίλ στο iDNES.cz
* Προφίλ στο Website der Swiss Football League 
* Προφίλ στο weltfussball.de
* Profil auf der Website des FC Luzern

Κατηγορία:Τσέχοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Τσεχίας
Κατηγορία:Ποδοσφαιριστές Εθνικής Τσεχίας Κ21
Κατηγορία:Ποδοσφαιριστές Σπάρτα Πράγας
Κατηγορία:Ποδοσφαιριστές Σλόβαν Λίμπερετς
Κατηγορία:Ποδοσφαιριστές Πρωταθλήματος Τσεχίας (Πρώτη Κατηγορία)
Κατηγορία:Ποδοσφαιριστές Πρωταθλήματος Σλοβακίας
Κατηγορία:Ποδοσφαιριστές ΦΚ Λουκέρνη
Κατηγορία:Ξένοι ποδοσφαιριστές στην Ελβετία
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Άρη Θεσσαλονίκης
Κατηγορία:Ξένοι ποδοσφαιριστές στην Ελλάδα